de cy cy ceb fi cy nl en de cy cy cy cy cy cy cy en cy cy cy fr es en en cy
Cefnogaeth dda gan dri ar hugain o gerddwyr heddiw, nifer yn aelodau newydd.  Roedd Llantysilio'n lle hwylus i barcio ac wedyn aethon ni dros Foel Hyrddyn i edrych o gwmpas Abaty Glyn y Groes cyn dringo i ben Castell Dinas Brân am ginio.  Sylwodd pawb bod y llwybr wedi gwella a brân fawr ddu (un blastig oedd hi?) yn eistedd ar ben giât.  I lawr drwy Coed Plas Trefor ac ar hyd y bont cario dŵr.  Dewis y cerddwyr oedd dychwelyd ar y bws am baned yn Llangollen a rhai'n cael mynd yn union i'r lle parcio.
Tua saith milltir o gerdded cymdeithasol, hamddenol, a'r tywydd yn para'n sych a heulog er bod gwynt traed y meirw yn chwarae mig ar ben y Castell.
Diolch i bawb am eich cwmni.
Lluniau gan Haf ar Flickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51